《岷峨》
清代·姚燮

岷峨屼苍苍，神丁断天户。灵坎泄大潴，一泻走齐鲁。

云阳懈束缚，支流溢淮浒。澒洞欲西纳，破碎复东吐。

势盛作回折，百折无一阻。齐山列岸防，苔色黯灰土。

鼋鼍试戈甲，白昼弄昏雨。扬帆过其下，心神挟飞舞。

荻洲灭龙子，霸恨倏千古。零落烟海鸦，盘空避潮弩。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。